CELEX: 62016TN0232
Language: bg
Date: 2016-05-12 00:00:00
Title: Дело T-232/16 P: Жалба, подадена на 12 май 2016 г. от Европейската комисия срещу решението, постановено на 2 март 2016 г. от Съда на публичната служба по дело F-3/15, Frieberger и Vallin/Комисия

4.7.2016   
            
            
               BG
            
            
               Официален вестник на Европейския съюз
            
            
               C 243/44
            
         Жалба, подадена на 12 май 2016 г. от Европейската комисия срещу решението, постановено на 2 март 2016 г. от Съда на публичната служба по дело F-3/15, Frieberger и Vallin/Комисия
   (Дело T-232/16 P)
   (2016/C 243/49)
   Език на производството: френски
   
      Страни
   
   
      Жалбоподател: Европейска комисия (представители: G. Berscheid и G. Gattinara)
   
      Други страни в производството: Jürgen Frieberger (Woluwe-Saint-Lambert, Белгия) и Benjamin Vallin (Saint-Gilles, Белгия)
   
      Искания
   
   Жалбоподателят иска от Общия съд:
   
               —
            
            
               да отмени решението на Съда на публичната служба от 2 март 2016 г., постановено по дело F-3/15, Frieberger и Vallin/Комисия, в частта, в която Съдът на публичната служба е приел за основателни твърденията по четвъртото основание за отмяна,
            
         
               —
            
            
               що се отнася до първоинстанционното производство, доколкото Съдът на публичната служба е счел, че етапът на производството му позволява да реши спора по делото, да отхвърли първоинстанционната жалба като неоснователна и да осъди жалбоподателите да заплатят съдебните разноски,
            
         
               —
            
            
               що се отнася до настоящото производство по обжалване, да осъди всяка от страните да понесе съдебните разноски, които е направила в това производство.
            
         
      Основания и основни доводи
   
   Жалбоподателят излага пет основания в подкрепа на жалбата си.
   
               1.
            
            
               Първото основание е изведено от изопачаване на доводите, изтъкнати в първоинстанционното производство, както и от нарушение на забраната за произнасяне ultra petita.
            
         
               2.
            
            
               Второто основание е изведено от грешка при прилагане на правото при тълкуването на член 26, параграф 5 от приложение XIII към Правилника.
            
         
               3.
            
            
               Третото е изведено от грешка при прилагане на правото при тълкуването на понятието за прехвърляне на пенсионни права на основание член 11, параграф 2 от приложение VIII към Правилника.
            
         
               4.
            
            
               Четвъртото основание е изведено от нарушение на задължението за мотивиране.
            
         
               5.
            
            
               Петото основание е изведено от нарушение на принципа на равно третиране.